Lav et referat af nedenstående tekst:

Tekst:
Det var helt tilfældigt, at en enhed fra indbrudsgruppen i Nordjyllands Politi ved 21.40-tiden fik øje på de to litauere på Skydebanevej i Aalborgs vestlige bydel. - Kollegerne bemærker en litauisk indregistreret firehjulstrækker, som er ved at efterspænde en båd på en trailer. De undrer sig selvfølgelig over, at litauerne skulle have en båd heroppe. Kollegerne forsøger at få kontakt med dem, men de stikker af, siger Bent Højgaard, der er vagtchef ved Nordjyllands Politi til tv2nord.dk. Litauerne bliver dog fundet og anholdt kort tid efter. I bilen finder politiet også tre-fire dyre cykler. - Vi skal have fat i en tolk, for at høre deres side af sagen, men de bliver formentligt sendt hjem, siger Bent Højgaard.

Referat:
To litauiske mænd, på henholdsvis 24 og 25, kan formentlig se frem til en enkeltbillet ud af landet efter de blev taget på fersk gerning torsdag aften. Her forsøgte de at stjæle en båd i Aalborg.